पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना पॉजिटिव मरीजों क इलाज दरभंगा चिकित्सा महाविद्यालय अस्पताल एवं उनके कोविड आइसोलेशन वार्ड में किया जा रहा है। मौके पर आकस्मिक विभाग, डीएमसीएच एवं कोविड आइसोलेशन वार्ड की विधि-व्यवस्था संधारण एवं स्थिति पर नियंत्रण रखने के लिए डीएम डॉ. त्यागराजन एस.एम ने 3 पाली यथा- प्रथम पाली प्रातः 6 बजे से 2 बजे अपराह्न तक, द्वितीय पाली अपराह्न 2 बजे से रात 10 बजे तक तथा तृतीय पाली रात 10 बजे से प्रातः 6 बजे तक पदाधिकारियों की प्रतिनियुक्ति की गई है।
उन्होंने सभी प्रतिनियुक्त पदाधिकारी को अपने निर्धारित समय के अनुसार अपने प्रतिनियुक्त स्थल पर उपस्थित होकर अपना दायित्व का निर्वहन करने का निर्देश दिया। साथ ही सभी प्रतिनियुक्त पदाधिकारी को उप विकास आयुक्त तनय सुल्तानिया के मार्गदर्शन में कार्य करने को कहा है। डीएमसीएच की इमरजेंसी में जिला योजना पदाधिकारी नवीन कुमार, डीपीओ कुमार सत्यम एवं इंद्र कुमार कर्ण की प्रतिनियुक्ति की गई है। वहीं कोविड आइसोलेशन वार्ड, डीएमसीएच में संजय कुमार देव ‘कन्हैया’, प्रभारी पदाधिकारी (मध्यान भोजन योजना), दरभंगा, पूर्णेन्दु नाथ झा, परियोजना निदेशक (आत्मा) एवं संजीव कुमार सहायक श्रमायुक्त, दरभंगा की प्रतिनियुक्ति की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn